**השר זאב אלקין מועמד לראשות העיר, נפגש עם שדולת ירושלים בת-קיימא**

אמירות בולטות מהמפגש:

בפתיחה השר הדגיש כי נושא הסביבה מאד חשוב לו, והוא מבין שברמת העיר זה עוד יותר חשוב.

* הבטיח לכונן ועדת איכות סביבה עירונית, ומבכה שבקדנציה הנוכחית אין קיום תקין של הוועדה
* השקיפות חשובה מאד, ויפעל לפתוח ככל הניתן את ישיבות המועצה וועדות העירייה לציבור
* רואה את המנהלים הקהילתיים כזרוע חשוב לקשר בין העירייה לבין השכונות. רואה חשיבות בהשתתפות תושבים בבחירות המקומיות של המנהלים, כדי שיהיה ייצוג אמיתי.
* ניקיון במרחב הציבורי יהיה הנושא המרכזי בסדר היום שלו כראש עיר, וזה נאמר בעקבות הפגישות שלו עם כל הציבורים, כי הנושא עולה שוב ושוב, יותר מחינוך.... יפעל במקביל לשפר את שרותי הניקיון, את האכיפה ותכניות חינוכיות. מדגיש שכל הערוצים חשובים, כולל יצירת הבנות מול ועד העובדים של אגף התברואה.
* יפעל רבות בנושא העצים ויהיה קשוב לנקודות שהועלו.
* אמר בכנות שלא יוכל לשמור על כל השטחים הפתוחים ממערב לעיר, על אף שלא מתכוון להחזיר את תכנית ספדי המלאה. הוא לא רואה מנוס מלבנות במצפה נפתוח וברכס לבן, אבל הביע נכונות לקיים מפגש מיוחד מוקדש לנושא, ומוכן לשמוע עמדות אחרות ולהשתכנע.
* טען שהבעיה הקשה של ירושלים היא עזיבת צעירים בגלל מחסור בדירות. התייחס לפער המדאיג בין ההיצע לבין הביקוש, שגדל מדי שנה לטענתו. לא התייחס למחירים הגבוהים ולסוגיית דיור בר השגה.
* לגבי שאר השאלות, הוא יענה בכתב וישמח כאמור למפגש המיועד לנושא שימור השטחים הפתוחים.

נעמי צור סיכמה את הפגישה: " אנו שמחים על נכונותו של זאב אלקין להיפגש ולשוחח על הנקודות שבמחלוקת עם שדולת ירושלים בת-קיימא. נשמח לכנס פורום של המנהלים הקהילתיים הרלבנטיים, יחד עם הארגונים וגם ועדי הפעולה מרוממה, רמות, גנים ועוד ולקיים דיון עומק רציני."